സിപിഐ നേതാക്കള് വധഭീഷണി മുഴക്കി ഇടുക്കിയിലെ നേതാക്കള്ക്കെതിരെ പരാതി നല്കി മുന് ലോക്കല് കമ്മിറ്റി അംഗം ഇടുക്കി: സിപിഐ നേതാക്കള് വധഭീഷണി മുഴക്കിയെന്ന പരാതിയുമായി മുന് ലോക്കല് കമ്മിറ്റി അംഗം രംഗത്ത്. അഴിമതിക്കെതിരെ പരാതി നല്കിയതിന് ഇടുക്കി ജില്ലാ നേതാക്കളായ സി.കെ.കൃഷ്ണന്കുട്ടി, വി.കെ. ധനപാല്, കെ.കെ. സജികുമാര് എന്നിവര് വധഭീഷണി മുഴക്കിയെന്ന് ആരോപിച്ചാണ് ഇടുക്കി ജില്ലാ പോലീസിന് പരാതി നല്കിയത്. മുന് ലോക്കല് കമ്മിറ്റി അംഗം. എം.കരുണാകരന് നായരാണ്80 പരാതിക്കാരന്. ഈ മൂന്ന് നേതാക്കള്ക്കെതിരെ കരുണാകരന് നായര് നേരത്തെ പരാതി നല്കിയിരുന്നു. വധശ്രമം, തട്ടിക്കൊണ്ടുപോകല്, പണം വാങ്ങി വഞ്ചിക്കല് അടക്കം 18 പരാതികളാണ് ഇവര്ക്കെതിരെ കരുണാകരന് സിപിഐ ജില്ലാ സെക്രട്ടറിക്ക് നല്കിയത്. എന്നാല് ഇതിന് പിന്നാലെ നേതാക്കള് തന്നെ അപായപ്പെടുത്താന് ശ്രമിച്ചുവെന്ന് പോലീസിന് നല്കിയ പരാതിയില് പറയുന്നു. തന്റെ വീടും പരിസരവും സിപിഐ നേതാക്കളുടെ നിരീക്ഷണത്തിലാണെന്നും പരാതിയില് പറയുന്നുണ്ട്.